stanford-oval/wikipedia huggingface dataset:
ליאו הווארד
ביוגרפיה

הווארד נולד ב-13 ביולי 1997 בניופורט ביץ', קליפורניה. הוא בנם של רנדי ושל מנחה הטלוויזיה טוד הווארד (אנ'). הוריו הם מגדלי כלבים מקצועיים ומפעילים את חוות כלבי בולדוג, שם הם מתמחים בגידול בולדוג אנגלי וצרפתי. הוא למד בבתי ספר נוצריים. הווארד גדל חלק ניכר מילדותו בעיירה הקטנה פאלברוק בצפון מחוז סן דייגו, לפני שהקדיש את עצמו לקריירת משחק במשרה מלאה.
קריירה > אמנויות לחימה

הווארד פיתח עניין באמנויות לחימה בגיל ארבע, והחל ללמוד כשהוריו רשמו אותו לדוג'ו באושנסייד שבקליפורניה. שנה לאחר מכן הוריו רשמו אותו לדוג'ו אחר, שהתמחה בדיסציפלינה האוקינאווית (אנ') שורין-ריו (אנ'). בגיל שבע הוא החל לפתח את כישורי אמנויות הלחימה שלו על ידי הוספת התעמלות לשגרה שלו. הווארד החל להתאמן תחת אלוף העולם באמנויות הלחימה, מאט מולינס (אנ'), כשמאלינס איפשר להווארד בצעד חריג להפוך לתלמיד הצעיר ביותר בכיתתו. עד גיל שמונה הווארד זכה בשלוש אליפויות עולם. המומחיות שלו היא אמנות לחימה בסגנון שורין-ריו, שבה הוא מחזיק בשתי חגורות שחורות.
בגיל תשע הפך הווארד לחבר הצעיר ביותר שהופיע עם Mullins' Sideswipe Performance Team, קבוצה נודדת מבוססת אמנויות לחימה המשעשעת קהל ברחבי המדינה בשילוב של אמנויות לחימה, ריקוד ואקרובטיקה.
קריירה > משחק

מגיל צעיר היה הווארד מעריץ של סרטי ברוס לי וצ'אק נוריס. הוא העריץ את יכולתם לשלב אמנויות לחימה ומשחק. בגיל שבע, בעת שהתחרה בטורניר אמנויות לחימה, זוהה לראשונה על ידי מישהו שחשב שיש לו את המראה להיכנס לעסקי השעשועים, והלה הפנה אותו לסוכן הכישרונות שלהם. זה הוביל לעבודות כדוגמן בפרסומות, ולאחר מכן כשחקן בפרסומות.
ב-2005, זמן קצר לפני יום הולדתו השמיני, ערך הווארד את הופעת הבכורה שלו בטלוויזיה, עם תפקיד אורח קטן בסדרת הטלוויזיה "מונק".
בשנת 2009 קיבל הווארד את התפקיד הראשון שלו בראיון מפורסמים בתור "ליאו ליטל", המנחה הצעיר של התוכנית קצרת הימים "Leo Little's Big Show" של ערוץ דיסני, וערך את הופעת הבכורה שלו בסרט עלילתי בתור "אריק ברוקס" בסרט הקולנוע "אוסי וטד". באוגוסט של אותה שנה הופיע וביצע את כל הפעלולים של הדמות "עיני נחש הצעיר" בסצנת פלאשבק בסרט האקשן-הרפתקאות "ג'י. איי. ג'ו כוח המחץ". מאוחר יותר באותו חודש הוא הופיע בתפקיד בסרט "קצרים" (אנ'), סרט קומדיה משפחתי שזיכה את צוות השחקנים בפרס האמן הצעיר לאותה שנה כ"קאסט האנסמבל הצעיר הטוב ביותר". בנובמבר 2009 הווארד החל בתפקיד חוזר בתור "הארט המלין" בסדרת הטלוויזיה "Zeke and Luther". בשנת 2010, הווארד שיחק לראשונה תפקיד ראשי בסרט, כשגילם את "לוגאן הופמן" בסרט העלילתי העצמאי "לוגאן".
באוגוסט 2010 כיכב הווארד בתור "קונאן הצעיר" בסרט "קונאן הברברי", בכיכובו של ג'ייסון מומואה, כשהוא מבצע גם הפעם את כל הפעלולים של הדמות שלו. הסרט זכה לביקורות מעורבות, אך הווארד זכה לשבחים על הופעתו.
ביוני 2010 כיכב הווארד בתפקיד "ג'ק", מומחה לקראטה בגיל ההתבגרות שמתיידד עם קבוצת תלמידי תיכון, בסדרת הקומדיה "בית ספר לאמנויות לחימה" של דיסני. הווארד ביים פרק בעונה הרביעית של הסדרה.
בשנת 2014 שיחק הווארד באחד התפקידים הראשיים בסרט "Andron", לצד אלק בולדווין ודני גלובר.
בשנת 2019 לוהק הווארד לתפקיד חוזר בסדרת הטלוויזיה "למה נשים רוצחות". באותה שנה החל לשחק בתפקיד חוזר בסדרת הטלוויזיה "מורשות".
בשנת 2024 הצטרף לצוות השחקנים של אופרת הסבון "ימי חיינו", בתפקיד טייט בלק.
קריירה > מוזיקה

בשנת 2017, הווארד ולהקתו – Ask Jonesy & Company, המורכבת מטרוי רומז'ק (שירה/גיטרה), ליאו (גיטרה/שירה) וריקי פיקרלי (בס/שירה), הוציאו את הסינגל הראשון שלהם, Burning Fire. אלבומם הראשון יצא ביוני 2018.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | Aussie & Ted's Great Adventure | אריק ברוקס |  |
| 2009 | ג'י. איי. ג'ו כוח המחץ | עיני נחש (אנ') בצעירותו |  |
| 2009 | קצרים (אנ') | לאסר שורט |  |
| 2010 | Logan | לוגן הופמן |  |
| 2010 | מסביב לעולם ב-50 שנה | אפרוח | דיבוב |
| 2011 | קונאן הברברי (אנ') | קונאן הברברי |  |
| 2015 | Andron | אלכסנדר |  |
| 2017 | You're Gonna Miss Me | מב מונטנה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | מונק | ילד קראטה | פרק: "Mr. Monk Goes Home Again" |
| 2009 | ילדי התירס (אנ') | קולות שונים | סרט טלוויזיה של Syfy |
| 2009–2011 | Leo Little's Big Show | ליאו ליטל | תפקיד ראשי; 13 פרקים |
| 2009–2010 | זיק ולותר (אנ') | הארט האמלין | 2 פרקים |
| 2011–2015 | בית ספר לאמנויות לחימה | ג'ק ברואר | תפקיד ראשי (4 עונות); 84 פרקים גם במאי הפרק: "Fight at the Museum"‏ (2014) |
| 2013 | שייק | לוגן האנטר | 7 פרקים |
| 2015 | מעבדה לכוחות על | טרוי ווסט | 2 פרקים |
| 2016 | המפענחת: פשעים חמורים | גייב יאנג | פרק: "Present Tense" |
| 2016–2017 | Betch | ג'ורדן / צ'אז | סדרת רשת; 2 פרקים |
| 2016–2017 | מפחיד כזה (אנ') | גרובר ג'ונס | תפקיד ראשי (2 עונות); 20 פרקים |
| 2016–2017 | המדריך של הגיימר להכל (אנ') |   | במאי שני פרקים |
| 2016–2018 | WTH: Welcome to Howler | ג'ורדי | סדרת רשת; 8 פרקים |
| 2018 | אהבה יומיומית | צ'ארלי | פרק: "Hit" |
| 2018–2019 | דיאטת סנטה קלריטה | סוואן | 4 פרקים |
| 2019 | למה נשים רוצחות | טומי הארט | 9 פרקים |
| 2019–2022 | מורשות | אית'ן מצ'אדו | תפקיד חוזר (עונה 2) תפקיד ראשי (עונות 3–4); 39 פרקים |
| 2020 | המאה | אוגוסט | פרק: "Anaconda" |
| 2024 | ימי חיינו | טייט בלאק | 2 פרקים |
הערות שוליים

↑  "Leo Howard – hi"Jack"". Disney XD Medianet. 2012. אורכב מ-המקור ב-25 במאי 2013. {{cite web}}:  (עזרה)
↑  "Disney series is a kick for young karate expert". OC Register. 10 ביוני 2011. אורכב מ-המקור ב-3 ביולי 2011. {{cite web}}:  (עזרה)
↑  "Leo Howard: From the Mats to the Movies". Bleacher Report. 8 בספטמבר 2009. {{cite web}}:  (עזרה)
1 2  "Leo Howard shows off martial arts skills in 'Kickin' It'". NY Daily News. 2 ביולי 2011. {{cite web}}:  (עזרה)
1 2  "Leo Howard: From the Mats to the Movies". Bleacher Report. 8 בספטמבר 2009. {{cite web}}:  (עזרה)
↑  "31st Annual Young Artist Awards". YoungArtistAwards.org. אורכב מ-המקור ב-12 באוקטובר 2013. נבדק ב-12 באפריל 2010. {{cite web}}:  (עזרה)
↑  "Ask Jonesy & Company – Stings". TRESA magazine. 15 ביולי 2017. {{cite web}}:  (עזרה)
| --- | --- |
בקרת זהויות :  LCCN: no2010015015  VIAF: 106926470   WorldCat (עם VIAF): 106926470
אדם וחווה (קראנאך)

| --- | --- |

 מידע כללי
 אמן:  לוקאס קראנאך האב
 תאריך יצירה:  1509
 טכניקה וחומרים:  חיתוך עץ
 ממדים בס"מ
 רוחב:  23 ס״מ 
 גובה:  33.8 ס״מ 
 נתונים על היצירה
 מספר יצירה:  1943.3.2884 (הגלריה הלאומית לאמנות) 
 מיקום:  מוזיאון ישראל ירושלים שבישראל
 
אדם וחווה, אלברכט דירר
אדם וחווה הוא כינוי ליצירת חיתוך עץ שיצר לוקאס קראנאך האב בשנת 1509, ביצירה מתוארים אדם וחוה לפני גירושם מגן עדן, חיתוך עץ זה הוא מהראשונים שנוצרו בתקופת הרנסאנס הצפוני. היצירה מוצגת במוזיאון ישראל בירושלים.
פרשנות

מן התימה של היצירה ניתן להניח כי הושפעה מתחריט הנחושת של אלברכט דירר "אדם וחוה", משנת 1504, אך בעוד שבתחריטו של דירר אדם וחוה ממוקמים במרכז התמונה, נמצאים באופן סימטרי זה לעומת זו ומתוארים כדמויות אידיאליות, בחיתוך העץ של קראנאך אדם וחווה נמצאים בתור פרט, כשחיות סובבות אותם, ואינם לבד.
שינוי נוסף הוא בתפקידן של החיות: אצל דירר נמצאות ארבע חיות המייצגות את ארבעת סוגי הליחה שהיו תחת שליטת האדם לפני חטאו: החתול מייצג את הכולירה, הארנב סנגוויני, השור פלגמטי, והדישון מלנכולי. אצל קראנאך החיות ממלאות את התמונה ומציפות אותה בפרטים.
אצל קראנאך רואים כי חוה היא זו העומדת והאקטיבית, בעוד אדם יושב ומצטייר כפאסיבי. זהו ביטוי לפרשנות הנוצרית, שלפיה חווה היא החוטאת העיקרית בחטא האדם הראשון.
יהודה אריה לייבוש פרנקל

רבי יהודה אריה לייבוש פרנקל (תרמ"ה - ב' סיוון תרע"ז, 1885 - 23 במאי 1917), היה האדמו"ר השלישי בשושלת חסידות בוטשעטש בוטושאן ורב העיר בוטושאן שברומניה.
ביוגרפיה

נולד בשנת תרמ"ה לאביו רבי משולם זלמן פרנקל בנו של רבי יוסף אהרן מבוטשעטש וגדל על ברכי סביו לאחר שהתייתם בצעירותו מאביו. אחרי הגיעו למצוות נשלח על ידי סבו ללמוד תורה לעיר ברודי שבגליציה, והיה לגדול בתורה. בהגיעו לפרקו נישא לרחל בילא בת רבי מרדכי שור מגדולי ה'יושבים' אצל הרבי מבעלז, בן אחר בן לבעל ה"תבואות שור".
בשנת תרס"ז (1906) בהיותו אברך צעיר בן עשרים ושניים בלבד, החל לכהן ברבנות העיר בוטושאן, שהייתה סמוכה לעיר בוטשעטש שם כיהן באדמורו"ת סביו רבי יוסף אהרן. בתחילת כהונתו, קיבל מהקהילה בית למגורים, אך העדיף להעניק את הבית עבור תלמוד תורה שהקים בעיר. כמה שנים אחר כך, כשפרצה מלחמת העולם הראשונה הוחרמו כל מבני הציבור לצורך החיילים, רק מבנה תלמוד התורה לא נלקח משום שהיה רשום על שמו של רבי יהודה אריה לייבוש, ותלמוד התורה בבוטושאן המשיך להתקיים כסדרו גם בימי המלחמה.
בשנת תרע"ג לאחר פטירת סבו יוסף אהרן מבוטשעטש, למרות גילו הצעיר יחסית, הוכתר רבי יהודה אריה לייבוש על ידי חסידי סביו שהיו פרוסים ברחבי רומניה לכהן כאדמו"ר, ולהנהיג את עדת החסידים.
נפטר ביום רביעי ב' בסיון תרע"ז (23 במאי 1917) לאחר שטיפל בחייל יהודי שהיה חולה אנוש, הכניסו לביתו וריפאו, אך נדבק ממחלתו ונפטר. נטמן בעיר בוטושאן, חסידיו הקימו אוהל על קברו. על מצבתו כתבו החסידים: "פה נטמן הרב הגאון הצדיק אדונינו מורינו ורבינו רבי יהודה אריה לייבוש פרענקיל זכר צדיק וקדוש לברכה, שירת בקודש בתור רב דקהילה קדושה באטאשאן בשנות תרס"ז - תרע"ז, הפקיר חייו לתורה ועבודה וגמילות חסדים ונסתלק רך בשנים, נשמתו הקדושה עלתה עדן ביום ב' לחודש סיוון תרע"ז".
ספרו

עוד בחייו העלה על הכתב חלק קטן מתורתו, וחסידיו הדפיסו את ספרו "ליקוטי מהרי"ל" על התורה.
צאצאיו

האדמו"ר רבי מרדכי פרנקל מבוטושאן, שהיה פעוט בפטירת אביו, ולימים ממלא מקומו ברבנות ובאדמורו"ת ברומניה, ולאחר מכן בארץ ישראל.
הרב משולם זלמן פרנקל.
הרב אברהם יעקב פרנקל.
הילד יוסף אהרן והילדה מינצי, נספו יחד עם אביהם במחלה ונטמנו באוהל בבוטושאן.
פערל אשת הרב ישראל פסטינגר.
יהונתן שורק

| --- | --- |
אין תמונה חופשית
 לידה:  29 ביולי 1994 (בן 30) ירושלים, ישראל
 עיסוק:  מנהל תחנת כאן מורשת של תאגיד השידור הישראלי
 מעסיק:  כאן - תאגיד השידור הישראלי
 
יהונתן מאיר שורק (נולד ב-29 ביולי 1994, כ"א באב ה'תשנ"ד) הוא מנהל תחנת כאן מורשת ואיש תקשורת חרדי ישראלי.
ביוגרפיה

שורק נולד בשכונת שיינפלד בבית שמש, וגדל בשכונת סנהדריה המורחבת בירושלים. למד בתלמוד תורה זכרו תורת משה, בישיבת משכן שלמה לצעירים, ובישיבת מיר מודיעין עילית. שירת בשירות חובה מלא במשטרת ישראל כמש"ק חינוך באגף ההדרכה של המכללה הלאומית לשוטרים ובבית מורשת משטרת ישראל.
במקביל לשירותו במשטרת ישראל, שימש שורק כאקטיביסט ועיתונאי בעיר בית שמש באתר 'מהדריניוז' והקים רשת של עדכוני חדשות בכלי המדיה בשם 'חדשות בית שמש'. לאחר סיום שירותו במשטרה הוא התנדב בדוברות ארגון איחוד הצלה.
בסוף שנת 2020 יוחס לו בכתבה באתר 'מיטב חדשות בית שמש' של העיתונאי מיכאל רווח, את תפעול אתר החדשות האנונימי "אספקלריא חמה", שביקר באופן חריף את ראש עיריית בית שמש עליזה בלוך וחשף סיפורים רבים מהמתרחש מאחורי הקלעים. רווח רמז לכאורה על שורק, עיתונאי חרדי שהתגורר באותם ימים בשכונת בר-אילן בעיר, והנחשב כמזוהה עם הזרם המרכזי של דגל התורה, והוא לדבריו העיתונאי האנונימי העומד מאחורי האתר.
בתחילת 2021 החל שורק לנהל את האתר והדיגיטל בקבוצת התקשורת החרדית קול חי. במהלך שנות עבודתו נרשם זינוק בפעילות המדיה החברתית של הארגון, והאתר המיושן שודרג לאתר אמס. בשנות עבודתו בקול חי, ניהל את הפרסום הארגוני באינטרנט, הגיש תוכניות רבות, והיה שותף לעיצוב וניהול התוכן בקבוצה כולה.
כתושב העיר ועיתונאי מקומי לשעבר, שורק ריכז את הפעילות התקשורתית של דגל התורה במהלך מערכות הבחירות שנערכו בפברואר ומרץ 2024 בבית שמש ובמסגרתן ניצח מועמדה לראשות העיר שמואל גרינברג את עליזה בלוך.
בתחילת אוגוסט 2024, פרש שורק מניהול האתר והדיגיטל של קול חי, ואת מקומו החליף מני גירא-שורץ שמונה לסמנכ"ל הדיגיטל בקבוצת התקשורת החרדית. שורק מונה למנהל תחנת הרדיו המתחרה כאן מורשת במקום לימור גריזים מגן, והוא נבחר למנהל החרדי הראשון בתחנה, ובתאגיד השידור הישראלי.
חיים אישיים

שורק נשוי למיכל ואב לשני בנים. מתגורר בשכונת רמת בית שמש ד בבית שמש.
רייצ'ל בוסטון

| --- | --- |

 לידה:  9 במאי 1982 (בת 42) צ'טנוגה, ארצות הברית 
 מדינה:  ארצות הברית 
 השכלה:  אוניברסיטת ניו יורק 
 תקופת הפעילות:  מ-2001 
 rachelboston.net/site/
 
רייצ'ל בוסטון (באנגלית: Rachel Boston; נולדה ב-1982) היא שחקנית אמריקאית. היו לה תפקידים ראשיים במספר סרטים עצמאיים והיא הייתה חברת צוות קבועה במספר סדרות טלוויזיה. היא שיחקה בסדרת הדרמה "חלום אמריקאי" בתור בת' מייסון בין השנים 2002 ל-2005, היא כיכבה בתור אינגריד בושאמפ בסדרת הפנטזיה-דרמה של Lifetime, "המכשפות מאיסט אנד" וכן האנה אוליבר ב"אריות הים".
תחילת חיים

בוסטון נולדה בצ'טנוגה, טנסי, לוויליאם טרי בוסטון וברנדה בילינגסלי בוסטון. אביה היה סגן נשיא בכיר לתפעול מערכות חשמל עבור רשות עמק טנסי. היא גדלה בסיגנל מאונטיין, טנסי, ועברה לניו יורק בגיל שבע עשרה כדי ללמוד באוניברסיטת ניו יורק. היא זכתה בתחרות מיס טנסי לנוער בשנת 1999.
קריירה

בוסטון כיכבה בסדרת הדרמה של NBC "חלום אמריקאי", בשנים 2002 ל-2005. היא גילמה את הדמות בת' פריור (לבית מייסון), אשתו של ג'יי ג'יי פריור (ויל אסטס). היא עשתה הופעות אורח בסדרות אחרות כמו "המפענחת", "לאס וגאס", "הדיילי שואו", "תרגיע", "האנטומיה של גריי", "חוקי המשחק", "Crossing Jordan" ו-"NCIS".
ב-2008 בוסטון כיכבה בתור דפני בלום בסדרה קצרת הימים "The Ex List". באותה שנה היא גם התארחה ב-"ER" שם גילמה חיילת אמריקאית. היא השתתפה בסרט "אקסיות לכל הרוחות" עם מת'יו מקונוהיי וג'ניפר גארנר בפברואר 2008. היא גם השתתפה ב"500 ימים עם סאמר" עם ג'וזף גורדון-לויט וזואי דשנל באביב 2008.
בתחילת 2011, בוסטון הצטרפה לצוות השחקנים של סדרת הלהיט "In Plain Sight", שם היא גילמה את אביגיל צ'אפי, בלשית במשטרת אלבוקרקי. בעונה החמישית והאחרונה, היא הפכה לחלק מהקאסט הקבוע של הסדרה.
על תפקידה בסרט העצמאי "The Pill", בוסטון זכתה לביקורות נלהבות בפסטיבלים וזכתה לשבחים כולל פרס השחקנית הטובה ביותר מפסטיבל הסרטים בסן דייגו, פרס Stargazer מפסטיבל Gen Art Film, ופרס האמן הפורץ מפסטיבל הסרטים של התפוח הגדול.
ב-2012 שיחקה בוסטון בסרט העלילתי "הרי זה אסון" לצד ג'וליה סטיילס ואמריקה פררה. עוד בשנת 2012, בוסטון לוהקה לתפקיד ראשי בסדרת הפנטזיה-דרמה של Lifetime "המכשפות מאיסט אנד" המבוססת על רומן באותו שם מאת מליסה דה לה קרוז.
בשנים 2013 עד 2024 שיחקה בסרטים של ערוץ הולמרק, בעיקר בסרטי חג מולד.
בנובמבר 2018, בוסטון שיחקה בסדרה "הרופא הטוב" בתור שותפתה לחדר וחברה של קלייר בקולג', קיילה, שמחפשת טיפול לסרטן שלה.
ב-2020 שיחקה בסדרה "אריות הים" כחברת ילדות ואמה של בתו של סוני קווין (איי ג'יי באקלי).
חיים אישיים

בוסטון והשף המקצועי טוליה אש התארסו ב-16 ביוני 2021. בינואר 2022 היא ילדה את הילד הראשון של בני הזוג, תינוקת בשם גרייס. אחותו של בעלה נשואה לסת' מאיירס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | Smoking Herb | ג'קלין מייסון |  |
| 2006 | Fifty Pills | לינדזי |  |
| 2009 | 500 ימים עם סאמר | אליסון |  |
| 2009 | אקסיות לכל הרוחות | דינה השושבינה |  |
| 2010 | 10 שנים מאוחר יותר | קירה לי |  |
| 2011 | הגלולה | מינדי |  |
| 2011 | Chance of Showers | אישה בצהוב | סרט קצר |
| 2012 | Chance of Showers | סמנתה הולט |  |
| 2012 | הרי זה אסון | לקסי קיבל |  |
| 2012 | Holiday High School Reunion | ג 'ורג'יה האנט | סרט טלוויזיה |
| 2012 | Coming Home | מייגן מורגן | סרט קצר |
| 2013 | Black Marigolds | קייט קול |  |
| 2013 | Who the F Is Buddy Applebaum | ג'ייני |  |
| 2014 | A Ring by Spring | קארין בריגס | סרט טלוויזיה |
| 2015 | A Gift of Miracles | דארסי | סרט טלוויזיה |
| 2015 | Ice Sculpture Christmas | קאלי | סרט טלוויזיה |
| 2016 | עצור את החתונה | אנבל קולטון | סרט טלוויזיה |
| 2017 | ורד לחג המולד | אנדי לינדרי | סרט טלוויזיה |
| 2017 | חג המולד באנג'ל פולס | גבי מסנג'ר | סרט טלוויזיה |
| 2018 | חג המולד בטנסי | אליסון בנט | סרט טלוויזיה |
| 2019 | I Hate Kids | סידני ברטלט |  |
| 2019 | השושבינה האחרונה | בקה | סרט טלוויזיה |
| 2019 | Check Inn to Christmas | ג'וליה קרולי | סרט טלוויזיה |
| 2020 | A Christmas Carousel | לילה תומאס | סרט טלוויזיה |
| 2022 | Dating the Delaneys | מגי | סרט טלוויזיה |
| 2022 | The Engagement Plot | האנה נייט | סרט טלוויזיה |
| 2022 | A Christmas Cookie Catastrophe | אן | סרט טלוויזיה |
| 2023 | Field Day | ג'ן דייוויס | סרט טלוויזיה |
| 2023 | The More Love Grows | הלן | סרט טלוויזיה |
| 2023 | A Biltmore Christmas | עצמה | סרט טלוויזיה |
| 2024 | Debbie Macomber’s Joyful Mrs. Miracle | גברת מירקל | סרט טלוויזיה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | The Andy and Dick Show | טינה | בפרק: "Professor Talcum" |
| 2002–2005 | חלום אמריקאי | בת' מייסון | תפקיד ראשי |
| 2005 | המפענחת | ג'ניפר | בפרק: "About Face" |
| 2005 | Love, Inc. | ג'יל | בפרק: "Thick and Thin" |
| 2006 | The Loop | ג'נה | בפרק: "Jack Air" |
| 2006 | Happy Hour | שונה | בפרק: "Crazy Girls" |
| 2006 | NCIS | סירי אלברט | בפרק: "Dead and Unburied" |
| 2006 | הרקיע השביעי | גב' מרגו | תפקיד חוזר: עונה 11 |
| 2006 | משפחה בהפלצה | אליסון | בפרק: "Maybe I'm Tony Randall" |
| 2007 | האנטומיה של גריי | רחל | בפרק: "Great Expectations" |
| 2007 | Crossing Jordan | ז'נבה טוד | בפרק: "Mr. Little and Mr. Big" |
| 2007 | חוקי המשחק | איימי | בפרק: "Flirting with Disaster" |
| 2007 | לאס וגאס | פטסי | בפרק: "The Glass Is Always Cleaner" |
| 2007 | תרגיע | מלצרית | בפרק: "The N Word" |
| 2008 | ER | בת' אקרמן | בפרק: "Status Quo" |
| 2008 | The Ex List | דפני בלום | תפקיד ראשי |
| 2009 | The Cleaner | רובי גלר | בפרק: "Split Ends" |
| 2009 | איסטוויק | שרלין | בפרק: "Fleas and Casserole" |
| 2010 | במקרה בכוונה | ברנדה | בפרק: "Speed" |
| 2010 | Scoundrels | טניה לטר | תפקיד חוזר |
| 2010 | קאסל | פני מרצ'נד | בפרק: "He's Dead, She's Dead" |
| 2011 | אהבה מטורפת | ארין סינקלייר | תפקיד חוזר |
| 2011–2012 | שומרת סוד | הבלשית אביגיל צ'אפי | תפקיד חוזר: עונה 4, תפקיד ראשי: עונה 5 |
| 2013–2014 | המכשפות מאיסט אנד | אינגריד בושמפ | תפקיד ראשי |
| 2018 | הרופא הטוב | קיילה | בפרק: "Hubert" |
| 2020 | ילדותי | ליסה | בפרק: "The Puppet Dalai Dilemma" |
| 2020–2021 | אריות הים | האנה אוליבר | תפקיד חוזר: עונות 3–5 |
הערות שוליים

↑  Kufahl, Pam (23 בדצמבר 2013). "Terry Boston: A Gentleman's Rise in the Energy World". T&D World. Endeavor Business Media. נבדק ב-20 במאי 2021. {{cite news}}:  (עזרה)
↑  "1997 Engineer of Distinction: William Terry Boston" (PDF). Tennessee Tech. נבדק ב-20 במאי 2021. {{cite web}}:  (עזרה)
↑  "Rachel Boston Biography". Buddytv.com. 9 במאי 1982. אורכב מ-המקור ב-13 במרץ 2014. נבדק ב-17 באוגוסט 2013. {{cite web}}:  (עזרה)
↑  Michael Ausiello (13 בינואר 2011). "Rachel Boston Joins In Plain Sight - TVLine". TVLine. אורכב מ-המקור ב-16 בינואר 2011. נבדק ב-15 במרץ 2015. {{cite web}}:  (עזרה)
↑  "Breaking News - USA Network's "In Plain Sight" Returns for Fifth Season With Eight Explosive Episodes in Spring 2012 - TheFutonCritic.com". נבדק ב-15 במרץ 2015. {{cite web}}:  (עזרה)
↑  "Award Winners". 29 באפריל 2012. אורכב מ-המקור ב-29 באפריל 2012. נבדק ב-23 בספטמבר 2019. {{cite web}}:  (עזרה)
↑  Michelle Weiss (16 ביוני 2011). "Gen Art fest fetes 'Gold'". Variety. נבדק ב-15 במרץ 2015. {{cite news}}:  (עזרה)
↑  "8th Annual BAFF Presents NY Emerging Talent Award". bigapplefilmfestival.
↑  Borys Kit. "Rachel Boston Joins Indie Comedy 'It's a Disaster' (Exclusive)". The Hollywood Reporter. נבדק ב-15 במרץ 2015. {{cite news}}:  (עזרה)
↑  Nellie Andreeva (31 בינואר 2013). "Lifetime's 'Witches Of East End' Picked Up To Series - Deadline". Deadline. נבדק ב-15 במרץ 2015. {{cite web}}:  (עזרה)
↑  Roots, Kimberly (19 בספטמבר 2012). "Witches of East End Casts Rachel Boston — Pilot". TVLine. נבדק ב-17 באוגוסט 2013. {{cite web}}:  (עזרה)
↑  "Rachel Boston Joins Lifetime's Witches of East End - Today's News: Our Take". TVGuide.com. 19 בספטמבר 2012. נבדק ב-17 באוגוסט 2013. {{cite web}}:  (עזרה)
↑  Rachel Boston. "Rachel joins The Good Doctor". Instagram. אורכב מ-המקור ב-24 בדצמבר 2021. נבדק ב-27 בספטמבר 2018. {{cite web}}:  (עזרה)
| --- | --- |
בקרת זהויות :  GND: 1060705826  ISNI: 0000 0000 7965 6248  LCCN: no2010081189  VIAF: 121239746   WorldCat (עם VIAF): 121239746 
בוסטון ב-2012
בוסטון במסיבת אנטרטיינמנט ויקלי, 2008
ארבע הליגות המקצועניות בצפון אמריקה

ארבע ליגות הספורט המקצועיות הגדולות בצפון אמריקה הן התחרויות המקצועיות הגבוהות ביותר של ספורט קבוצתי בארצות הברית ובקנדה. ארבע הליגות הכלולות בהגדרה זו הן ליגת ה-MLB (בייסבול), ליגת ה-NBA (כדורסל), ליגת ה-NFL (פוטבול) וליגת ה-NHL (הוקי קרח). ליגות בולטות נוספות הן MLS (כדורגל, ארצות הברית), ליגת ה-CSL (כדורגל, קנדה), וליגת ה-CFL (פוטבול, קנדה).
ארבעת הליגות מכונות בדרך כלל "ארבע הגדולות". בארבעתן משתתפות קבוצות הן מארצות הברית והן מקנדה, אך רוב הקבוצות מגיעות מארצות הברית. בכל אחת מהן משתתפים המועדונים המקצועיים העשירים ביותר בענף הספורט שלה ברחבי העולם, ויחד עם הפרמייר ליג הם מהווים את חמש ליגות הספורט עם הכי הרבה הכנסות בעולם. בנוסף, ענפי הספורט של ארבע הליגות הללו פותחו כולם בצורתם המודרנית בצפון אמריקה, וכולם למעט הפוטבול הפכו פופולריים בכל רחבי העולם. מכיוון שהליגות נהנות ממקום משמעותי בתרבות הפופולרית בארצות הברית ובקנדה, השחקנים הטובים ביותר מהליגות האלה הופכים לעיתים קרובות לאייקונים תרבותיים בשתי המדינות, לדוגמה - בייב רות' (MLB) לברון ג'יימס (NBA), טום בריידי (NFL) ו-ויין גרצקי (NHL).
פורמטים

ארבע הליגות הגדולות כוללות כיום 30 או 32 קבוצות כל אחת, ורובן מרוכזות במטרופולינים המאוכלסים ביותר של ארצות הברית וקנדה. הליגות מחולקות לשני אזורים: האזור המערבי והאזור המזרחי (או ה-AFC וה-NFC ב-NFL), המחולקים גם הם לבתים. העונה מתחילה במשחקי הליגה הסדירה בתוך האזורים ובינם. בסוף העונה עולות מספר קבוצות בשיטות שונות לפלייאוף. משחקי הפלייאוף מפגישים ראשית את הקבוצות מכל אזור עד לקביעת אלופה אזורית, ואז שתי האלופות נפגשות לקרב על הזכייה בליגה. בניגוד לשיטות העלייה והירידה הנהוגות בליגות ספורט ברחבי העולם, בליגות הספורט בצפון אמריקה משתתפות אותן קבוצות מעונה לעונה. הרחבת הליגה מתרחשת בדרך כלל על ידי הוספת קבוצות שהוקמו לאחרונה, או במיזוגים עם ליגות מתחרות. קבוצות לא עוזבות את הליגה אלא אם הן מתפרקות (מה שלא קרה מאז 1954) או מתמזגות עם קבוצה אחרת (מה שלא קרה מאז 1978). שינוי מיקום יכול לשנות את שם הקבוצה, אך בדרך כלל היא עדיין נחשבת לאותה ישות. למשל, פילדלפיה ווריורס זכתה ב-2 אליפויות BAA, שעדיין נחשבות לזכות גולדן סטייט ווריורס.
נתונים כלליים

| ליגה | ענף ספורט | שנת ייסוד | קבוצות | הכנסה ממוצעת | מספר צופים ממוצע | אלופה אחרונה | הכי הרבה אליפויות |
| --- | --- | --- | --- | --- | --- | --- | --- |
| ליגת ה-NFL | פוטבול | 1920 | 32 | 15.3 מיליארד דולר | 67,396 | פילדלפיה איגלס | גרין ביי פאקרס ,13 |
| ליגת ה-MLB | בייסבול | 1903 | 30 | 10.7 מיליארד דולר | 30,042 | לוס אנג'לס דודג'רס | ניו יורק יאנקיז, 27 |
| ליגת ה-NBA | כדורסל | 1946 | 30 | 8.8 מיליארד דולר | 17,884 | בוסטון סלטיקס | בוסטון סלטיקס, 18 |
| ליגת ה-NHL | הוקי קרח | 1917 | 32 | 5.1 מיליארד דולר | 17,442 | פלורידה פנתרס | מונטריאול קנדיאנס, 25 |
קהל

בכל אחת מארבע הליגות הגדולות, כמו גם ה-MLS וה-CSL, ממוצעים של לפחות 15,000 צופים למשחק החל משנת 2018. שתי הליגות המשחקות באולמות, NHL וה-NBA, משחקות באולמות שבהם מתחת ל-19,000 מקומות ישיבה בממוצע, וכתוצאה מכך ה-CFL מחזיקה בממוצע השלישי בגובה הצופים מבין שש הליגות, קרוב ל-24,000 למשחק, אחרי ה-NFL וה-MLB.
הייצוג לקנדה

בסך הכל, מתוך 124 הקבוצות ב-4 הליגות, יש לקנדה 9 נציגות ב-3 ליגות (חוץ מב-NFL). בסך הכל כל הקבוצות זכו ב-47 אליפויות, 44 מהן בענף ההוקי קרח, בו יש לה 7 נציגות.
השימוש בביטוי "אלופי העולם" לזוכי הליגות

חוסר התחרות עם קבוצות משאר העולם וההכרה הכלל-עולמית בעליונות ארבע הליגות של צפון אמריקה מבחינת הרמה תרם לפרקטיקה ארוכת השנים אך שנויה במחלוקת של התקשורת בצפון אמריקה בהתייחס לאלופת ליגות הספורט הגדולות כאלופת העולם. כיום הביטוי פופולרי יותר בארצות הברית אך הוא שומר על קבלה מסוימת בקנדה. עם זאת, מנהג זה נלעג בדרך כלל על ידי לא-אמריקאים, מכיוון שאין תחרות אמיתית הקובעת מיהי אלופת העולם באף ספורט למעט כדורגל (ר' אליפות העולם לקבוצות).
השימוש בביטוי בבייסבול החל בארגון של סדרות אליפות בין אלופת הנשיונל ליג לבין האמריקן ליג, שלימים נקראה וורלד סיריס. ה-MLB הקימה מאוחר יותר את ה-World Baseball Classic, תחרות בינלאומית ארבע-שנתית, במטרה להכתיר אלופת עולם אמיתית. בשנות החמישים, הביטוי אלופי העולם היה בשימוש גם ב-NBA, והוא משמש עד היום. הסופרבול, גמר ליגת ה-NFL, נקרא במפורש "משחק אליפות העולם" בגרסה הראשונה שלו.
השימוש בביטוי "אלופי העולם" לזוכי הליגות > בהוקי קרח

בהוקי, גביע סטנלי היה פתוח בתחילה רק לקבוצות קנדיות, אך בשנת 1914 אפשרו נאמני הגביע לקבוצות אמריקאיות להתחרות, בתנאי שהזוכים בגביע סטנלי יוכרו כאלופי העולם. הביטוי נחקק שוב ושוב בגביע, והמשיך גם כאשר ה-NHL קיבלה שליטה רשמית בגביע בשנת 1947. ההסכם שהתקבל דרש "שהזוכים בגביע זה יהיו אלופי העולם בהוקי המקצועיים המוכרים" (בניגוד לאליפות העולם בהוקי קרח של IIHF, שנערך אז רק לחובבנים). כאשר איגוד ההוקי העולמי החל לפעול בשנות השבעים, ה-NHL הפסיקה לקרוא לאלופה לאלופת העולם, שכן בשלב זה, ליגת האליפות הסובייטית ניצחה באופן קבוע את ה-NHL בתחרויות בין הליגות ואליפות העולם של ה-IIHF נפתחה רשמית למקצוענים בשנת 1976. מאז קראה ה-NHL לאלופים שלהם אלופי גביע סטנלי.
משחק האולסטאר

מנהג שהחל בארבע הליגות הגדולות והתפשט לכל העולם הוא משחק האולסטאר, בו משתתפים טובי השחקנים בליגה בעיקר לשם מהלכים יפים ולא לשם הניצחון. לרוב מתנהל האירוע בפורמט של כוכבי האזור המזרחי נגד כוכבי האזור המערבי.